EPCO บวก 4.6% รับข่าวจ่ายไฟโซลาร์ฟูเยี้ยน กำลังผลิตรวม 99.216MW รับรู้รายได้ทันที
EPCO บวก 4.6% รับข่าวจ่ายไฟโซลาร์ฟูเยี้ยน กำลังผลิตรวม 99.216MW รับรู้รายได้ทันที โดย ณ เวลา 15.16 น. ราคาอยู่ที่ระดับ 3.20 บาท บวก 0.14 บาท หรือ 4.58% สูงสุดที่ระดับ 3.20 บาท ต่ำสุดที่ระดับ 3.10 บาท ด้วยมูลค่าการซื้อขาย 7.75 ล้านบาท
13 มิ.ย. 2562

ผู้สื่อข่าวรายงานว่า ราคาหุ้นบริษัท โรงพิมพ์ตะวันออก จำกัด (มหาชน) หรือ EPCO ณ เวลา 15.16 น. อยู่ที่ระดับ 3.20 บาท บวก 0.14 บาท หรือ 4.58% สูงสุดที่ระดับ 3.20 บาท ต่ำสุดที่ระดับ 3.10 บาท ด้วยมูลค่าการซื้อขาย 7.75 ล้านบาท

โดยในวันนี้ (13 มิ.ย.62) EPCO แจ้งผ่านตลาดหลักทรัพย์แห่งประเทศไทย (ตลท.) ว่า ตามที่บริษัทได้เข้าลงทุนในโครงการโรงไฟฟ้าพลังงานแสงอาทิตย์ที่จังหวัดฟูเยี้ยน สาธารณรัฐสังคมนิยมเวียดนาม จำนวน 2 โครงการ ได้แก่ โครงการ XT1 และ XT2 ขนาดกำลังการผลิตรวม 99.216 เมกะวัตต์ (MW) โดยสัญญาซื้อขายไฟฟ้ามีระยะเวลาขายไฟฟ้าให้กับ Electricity of Vietnam (EVN) เป็นเวลา 20 ปี ในอัตรารับซื้อไฟฟ้า (Feed in Tariff หรือ FIT) ที่ 0.0935 เหรียญสหรัฐต่อกิโลวัตต์ชั่วโมง โดยลงทุนผ่าน Phu Khanh Solar Power Joint Stock Company (PKS) ซึ่งเป็นบริษัทย่อยทางอ้อม ที่ถือหุ้นในสัดส่วนร้อยละ 65 นั้น
ล่าสุด เมื่อวันที่ 10 มิถุนายน 2562 โครงการ XT1 ได้เริ่มจำหน่ายไฟฟ้าเชิงพาณิชย์(Commercial Operating Date : COD) และเมื่อวันที่ 11 มิถุนายน 2562 โครงการ XT2 ได้เริ่มจำหน่ายไฟฟ้าฯให้แก่การไฟฟ้าเวียดนาม “Vietnam Electricity” หรือ EVN) พร้อมเริ่มรับรู้รายได้ของโครงการดังกล่าวตั้งแต่วันที่เริ่มจำหน่ายไฟฟ้าเชิงพาณิชย์เป็นต้นไป
 
 